CELEX: 32017D1163
Language: et
Date: 2017-06-20 00:00:00
Title: Nõukogu otsus (EL) 2017/1163, 20. juuni 2017, ühelt poolt Euroopa ühenduste ja nende liikmesriikide ning teiselt poolt Bosnia ja Hertsegoviina vahelisele stabiliseerimis- ja assotsieerimislepingule Horvaatia Vabariigi Euroopa Liiduga ühinemise arvesse võtmiseks lisatud protokolli sõlmimise kohta liidu ja selle liikmesriikide nimel

1.7.2017   
            
            
               ET
            
            
               Euroopa Liidu Teataja
            
            
               L 170/1
            
         NÕUKOGU OTSUS (EL) 2017/1163,
   20. juuni 2017,
   ühelt poolt Euroopa ühenduste ja nende liikmesriikide ning teiselt poolt Bosnia ja Hertsegoviina vahelisele stabiliseerimis- ja assotsieerimislepingule Horvaatia Vabariigi Euroopa Liiduga ühinemise arvesse võtmiseks lisatud protokolli sõlmimise kohta liidu ja selle liikmesriikide nimel
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 217 koostoimes artikli 218 lõike 6 teise lõigu punkti a alapunktiga i ja artikli 218 lõike 8 teise lõiguga,
   võttes arvesse Horvaatia Vabariigi ühinemisakti, eriti selle artikli 6 lõike 2 teist lõiku,
   võttes arvesse Euroopa Komisjoni ettepanekut,
   võttes arvesse Euroopa Parlamendi nõusolekut (1)
   
   ning arvestades järgmist:
   
               (1)
            
            
               Kooskõlas nõukogu otsusega (EL) 2017/75 (2) allkirjastati 15. detsembril 2016 ühelt poolt Euroopa ühenduste ja nende liikmesriikide ning teiselt poolt Bosnia ja Hertsegoviina vahelisele stabiliseerimis- ja assotsieerimislepingule Horvaatia Vabariigi Euroopa Liiduga ühinemise arvesse võtmiseks lisatud protokoll („protokoll“), eeldusel et see protokoll sõlmitakse.
            
         
               (2)
            
            
               Protokolli sõlmimine Euroopa Aatomienergiaühenduse pädevusse kuuluvates küsimustes toimub eraldi menetluse korras.
            
         
               (3)
            
            
               Protokoll tuleks heaks kiita,
            
         ON VASTU VÕTNUD KÄESOLEVA OTSUSE:
   Artikkel 1
   Ühelt poolt Euroopa ühenduste ja nende liikmesriikide ning teiselt poolt Bosnia ja Hertsegoviina vahelisele stabiliseerimis- ja assotsieerimislepingule Horvaatia Vabariigi Euroopa Liiduga ühinemise arvesse võtmiseks lisatud protokoll (3) kiidetakse liidu ja selle liikmesriikide nimel heaks.
   Artikkel 2
   Nõukogu eesistuja määrab isik(ud), kes on volitatud liidu ja selle liikmesriikide nimel andma hoiule protokolli artikliga 7 ette nähtud heakskiitmiskirja (4).
   Artikkel 3
   Käesolev otsus jõustub selle vastuvõtmise päeval.
   
      Luxembourg, 20. juuni 2017
      
         
            Nõukogu nimel
         
         
            eesistuja
         
         H. DALLI
      
   
   
      (1)  16. mai 2017. aasta nõusolek.
   
      (2)  Nõukogu 21. novembri 2016. aasta otsus (EL) 2017/75 ühelt poolt Euroopa ühenduste ja nende liikmesriikide ning teiselt poolt Bosnia ja Hertsegoviina vahelisele stabiliseerimis- ja assotsieerimislepingule Horvaatia Vabariigi Euroopa Liiduga ühinemise arvesse võtmiseks lisatud protokolli Euroopa Liidu ja selle liikmesriikide nimel allkirjastamise ja ajutise kohaldamise kohta (ELT L 12, 17.1.2017, lk 1).
   
      (3)  Protokolli tekst koos selle allkirjastamise otsusega on avaldatud 17. jaanuari 2017. aasta ELTs L 12.
   
      (4)  Nõukogu peasekretariaat avaldab protokolli jõustumise kuupäeva Euroopa Liidu Teatajas.